CELEX: C2007/211/105
Language: sl
Date: 2007-09-08 00:00:00
Title: Zadeva T-284/07 P: Pritožba, ki jo je 24. julija 2007 vložil Urad za usklajevanje na notranjem trgu (znamke in modeli) zoper sodbo, ki jo je 22. maja 2007 razglasilo Sodišče za uslužbence v zadevi F-97/06, López Teruel proti UUNT

8.9.2007   
            
            
               SL
            
            
               Uradni list Evropske unije
            
            
               C 211/57
            
         Pritožba, ki jo je 24. julija 2007 vložil Urad za usklajevanje na notranjem trgu (znamke in modeli) zoper sodbo, ki jo je 22. maja 2007 razglasilo Sodišče za uslužbence v zadevi F-97/06, López Teruel proti UUNT
   (Zadeva T-284/07 P)
   (2007/C 211/105)
   Jezik postopka: francoščina
   Stranki
   
      Pritožnik: Urad za usklajevanje na notranjem trgu (UUNT) (zastopnika: I. de Medrano Caballero in E. Maurage)
   
      Druga stranka v postopku: Adelaida López Teruel (Guadalajara, Španija)
   Predloga pritožnika:
   
               —
            
            
               sodba Sodišča za uslužbence z dne 22. maja 2007, razglašena v zadevi F-3/06 naj se razveljavi;
            
         
               —
            
            
               o stroških naj se odloči v skladu s predpisi.
            
         Pritožbeni razlogi in bistvene trditve
   Sodišče za uslužbence (SDU) je s sodbo z dne 22. maja 2007, katere razveljavitev se zahteva v okviru te pritožbe, razveljavilo odločbo UUNT z dne 6. oktobra 2005, s katero je ta zavrnil zahtevo za sklic invalidske komisije.
   V utemeljitev svojega predloga za razveljavitev navedene sodbe UUNT navaja tri pritožbene razloge.
   Prvi pritožbeni razlog je kršitev določb kadrovskih predpisov v zvezi s sklicem invalidske komisije, ker naj bi SDU izenačilo pogoje za pravico do invalidske pokojnine s pogoji sklica invalidske komisije. Pritožnik izpodbija tudi to, da bi obstajala vezana pristojnost OPI v zvezi s sklicem take komisije in trdi, da sodba SDU vsebuje napako v razlagi.
   Drugi pritožbeni razlog je kršitev člena 90 Kadrovskih predpisov in napačna uporaba prava glede določitve izpodbijane odločbe, saj je SDU štelo le odločbo z dne 6. oktobra 2005 za edini akt, ki posega v položaj, s tem da je odločbo UUNT o ugovoru, vloženem zoper njo, obravnavalo kot potrdilno.
   Tretjič, UUNT trdi, da naj bi SDU očitno izkrivljalo dejstva in dokaze, ko je razsodilo, da naj bi se Urad v svoji odločbi oprl na zaključke zdravniškega mnenja, izdanega 18. oktobra 2005.